प्रधानमन्त्रीले कलाकारलाई भने, ‘कथाले मागे जस्तो होइन, देशले मागेजस्तो अभिनय गर्नुहोस्’
प्रधानमन्त्री केपी शर्मा ओलीले कलाकारहरुलाई देशले मागे जस्तो अभिनय गर्नुपर्ने बताएका छन् ।

नेपाल चलचित्र कलाकार संघले शुक्रबार राजधानीमा आयोजना गरेको ‘फान अवार्ड– २०७३’ वितरण समारोहलाई सम्बोधन गर्दै प्रधानमन्त्रीले चलचित्र क्षेत्रमा धेरै चर्चा हुने गरेको भनाइ ‘कथाले मागे जस्तो’ लाई अब कथाले होइन देश र समयले माग जस्तो भूमिकामा बदल्नु पर्ने बताए ।